Temeljem članka 3. Pravilnika o upisu djece i ostvarivanju prava i obveza korisnika usluga u Dječjem vrtiću Konavle, Upravno vijeće na sjednici dana 24. svibnja 2021. godine donosi

**P L A N U P I S A   
 za 2021./2022. pedagošku godinu**

Predsjednik Upravnog vijeća

Ivo Simović

Cavtat, 24. svibnja 2021.godine

**I *Pravo na upis***

Pravo na upis djeteta rane i predškolske dobi u Vrtić ima svaki roditelj s prebivalištem na području Općine Konavle čije dijete do 31.08. tekuće godine navršava jednu (za jaslice) odnosno tri godine života (za vrtić).

Roditelji koji nemaju prebivalište na području općine Konavle, a borave na području Općine, izjednačeni su u ostvarivanju prava za upis po odredbama Pravilnika, s roditeljima koji imaju prebivalište na području Općine.

Ukoliko su jedan ili oba roditelja stranci s privremenim boravkom na području općine Konavle što dokazuju potvrdom Policijske uprave Dubrovačko - neretvanske, izjednačeni su u ostvarivanju prava za upis po odredbama Pravilnika, s roditeljima koji imaju prebivalište na području općine Konavle.

**II *Vrste programa***

U vrtiću se provode redoviti programi njege, odgoja i obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima.

1*. Cjelodnevni program u trajanju od 10 sati:*

- jaslice: za djecu od navršenih 12 mjeseci života – 3. godine života

- vrtić: za djecu od navršene 3. godine života – polaska u osnovnu školu

2*. Poludnevni program u trajanju od 5 sati (s ručkom)*

3*. Posebni program-glazbeni (integriran u redoviti program, samo u izdvojenom prostoru u staroj jezgri Cavtata)*

4*. Posebni program upoznavanja i očuvanja tradicijske baštine „Igrom do baštine” integriran u redovni programa*

5. *Program za djecu rane i predškolske dobi s teškoćama u razvoju* (integriranih u redovite skupine)

6. *Program predškole* – obvezan je za djecu u godini prije polaska u osnovnu školu koja nisu obuhvaćena redovnim programima rada vrtića, a provodit će se u periodu od listopada 2021. do kraja svibnja 2022. g. (u trajanju od najmanje 250 sati).

7. Skraćeni popodnevni program (u slučaju Liste čekanja vrtićke dobi djece i interesa roditelja)

8. Sportski program ( integriran u redoviti cjelodnevni program)

**III *Upis po objektima***

Upis djece vršit će se u objekte prema traženju roditelja/skrbnika ako u njima ima slobodnih mjesta, a ako nema slobodnih mjesta u traženom objektu, roditeljima/skrbnicima bit će ponuđeno mjesto u drugom objektu gdje slobodnih mjesta ima.

**IV *Prednosti pri upisu u redovite programe***

Mjerila za ostvarivanje prednosti pri upisu djece u redovne programe u skladu s člankom 20. Zakona o predškolskom odgoju i naobrazbi (NN, br.10/97, br.107/07 i br. 94/13) su:

1. djeca roditelja invalida Domovinskog rata (vojni i civilni)
2. djeca iz obitelji s troje ili više djece
3. djeca zaposlenih roditelja
4. djeca s teškoćama u razvoju
5. djeca samohranih roditelja i djeca u udomiteljskim obiteljima
6. djeca prije polaska u osnovnu školu ( izravan upis )
7. djeca roditelja koji primaju doplatak za djecu

**V *Metoda bodovanja pri upisu***

U slučaju nedovoljnog kapaciteta vrtića primjenjivat će se metoda bodovanja iz Pravilnika, kojom se za svaku utvrđenu prednost ostvaruje određeni broj bodova, uz prilaganje odgovarajuće dokumentacije kojom se pojedina prednost dokazuje:

1. Dijete roditelja hrvatskih vojnih i civilnih invalida domovinskog rata s utvrđenim trajnim stupnjem invalidnosti iznad 50%………….…………............................................……..…6 bodova
2. Dijete kojem je jedan roditelj zaposlen, a drugi je nezaposleni hrvatski vojni ili civilni invalid Domovinskog rata s utvrđenim stupnjem trajne invalidnosti do 50%..................................5 bodova
3. Dijete zaposlenog samohranog roditelja...................................................................................4 boda
4. Dijete oba zaposlena roditelja ili dijete čija su oba roditelja redovni studenti ili je jedan zaposlen, a drugi je redovni student.............................................................................................................4 boda
5. Dijete jednog zaposlenog roditelja..............................................................................................1 bod
6. Dijete iz obitelji s troje i više malodobne djece... ......................................................................1 bod
7. Dijete s teškoćama u razvoju.....................................................................................................2 boda
8. Dijete u udomiteljskim obiteljima...............................................................................................1 bod
9. Dijete roditelja koji prima doplatak za djecu.............................................................................1 bod
10. Dijete u godini prije polaska u osnovnu školu..................................................................izravan upis

**Ako vrtić bude u mogućnosti upisati svu prijavljenu djecu neće se primjenjivati metoda bodovanja za ostvarivanje prednosti pri upisu.**

**VI *Dokumentacija potrebna za upis***

1. Zahtjev za upis - preuzima se u tajništvu Vrtića li na web stranicama Općine Konavle, a sadrži podatke iz odredaba Pravilnika o upisu
2. Osobna iskaznica za oba roditelja na uvid s preslikom (obje strane) ili uvjerenje o prebivalištu za oba roditelja, potvrda o prijavljenom boravištu (za strance) koju izdaje PU
3. Rodni list djeteta
4. Preslika zdravstvene iskaznice djeteta
5. Preslika kartona cijepljenja djeteta, original na uvid
6. Preslika rodnih listova djece (za obitelji s troje i više djece)
7. Preslika osobne iskaznice djeteta ili Uvjerenje o prebivalištu djeteta (ne starije od šest mjeseci)
8. Preslika pravomoćnog rješenja o invalidnosti roditelja iz Domovinskog rata
9. Preslika zdravstvene dokumentacije ili Nalaz i mišljenje prvostupanjskog tijela vještačenja Centra za socijalnu skrb (za djecu s teškoćama u razvoju)
10. Dokaz o radnom statusu roditelja:
11. za zaposlene:
    * potvrda potpisana od ovlaštene osobe poslodavca s naznakom radnog vremena
    * preslika rješenja o samostalnom obavljanju djelatnosti
    * za zaposlene kod privatnog poslodavca elektronički zapis (potvrda) o podacima evidentiranim u matičnoj evidenciji Hrvatskog zavoda za mirovinsko osiguranje
12. za studente:
    * potvrda visokoškolske ustanove o statusu redovnog studenta
13. za poljoprivrednike
    * dokaz o statusu poljoprivrednika
14. za pomorce
    * preslika ugovora
15. Dokaz o samohranosti roditelja (potvrda od Centra za socijalnu skrb ili Matice umrlih)
16. Pisanu izjavu o prekidu roditeljskog dopusta za roditelje korisnike produljenog roditeljskog dopusta (najkasnije do 31.12.2021..g.)
17. Preslika rješenja mjerodavne službe da je dijete smješteno u udomiteljskoj obitelji
18. Preslika rješenja o doplatku za djecu
19. Preslika rodnog lista ili izvatka iz Matice rođenih za dijete u godini prije polaska u osnovnu školu

**VII *Dokumentacija koja se neće razmatrati***

1. Nepravovremena
2. Dokumentacija za dijete koje **do 31.08.2021**. **g**. **ne puni godinu dana života**
3. Zahtjev roditelja koji ima prema Vrtiću **dugovanje više od 60 dana**, na dan završetka postupka prijave za upis
4. Zahtjevi koji su podneseni pravovremeno, ali su **nepotpuni**, odnosno uz koje nisu priloženi potrebni dokumenti, razmatrat će se, ukoliko je temeljem podnesenih dokumenata moguće razmatranje, s tim da će se bodovati samo oni dokumenti koji su priloženi i svrstati na listu prema ukupnom broju bodova

**VIII *Komisija za upis***

Komisija odlučuje o zahtjevima za upis djece u odgojno-obrazovni program na temelju rezultata cjelovitog uvida o razvoju i potrebama svakog djeteta, analize dostavljene dokumentacije, rezultata inicijalnog razgovora s roditeljima/skrbnicima djece uz nazočnost djeteta, koji timski obavljaju članovi stručno-razvojne službe, uz mogućnost konzultacije s vanjskim stručnjacima radi pribavljanja mišljenja i podataka bitnih za odlučivanje.

**IX *Period upisa u pedagošku godinu 2021./2022.***

Upis u jaslice/vrtić provoditi će se u periodu od 2021. godine do zaključno 2021. godine u Dječjem vrtiću Cavtat prema sljedećem rasporedu:

**Ponedjeljak, utorak i četvrtak od 8 h - 12 h**

**Srijeda i petak od 14 h - 18 h**

**X *Objava rezultata***

Upravno vijeće na oglasnim pločama Vrtića objavljuje Odluku o upisu djece ponaosob po svakom dječjem vrtiću i jaslicama, na način da se prikaže lista prednosti (do popune broja slobodnih mjesta) i lista čekanja neupisane djece za svaki od tih vrtića s ukupnim brojem bodova za svakog podnositelja sukladno članku 6. Pravilnika o upisu.

Roditelj/skrbnik nezadovoljan Odlukom o upisu može izjaviti žalbu Upravnom vijeću Vrtića u roku od 15 dana od dana oglašavanja rezultata upisa. Žalbe rješava Upravno vijeće u roku od 15 dana od dana isteka roka za žalbu.

U radu Upravnog vijeća sudjeluje i predstavnik Komisije radi obrazloženja odluke Komisije Upravnom vijeću, ali bez prava odlučivanja.

Upravno vijeće po žalbi može:

* odbaciti žalbu kao nepravovremenu
* odbiti žalbu kao neosnovanu i potvrditi odluku Komisije
* usvojiti žalbu i ukinuti odluku Komisije te samo donijeti odluku o upisu odnosno rasporedu djeteta
* usvojiti žalbu i vratiti Komisiji na ponovno razmatranje

Odluka Upravnog vijeća je konačna.

O svojoj odluci Upravno vijeće izvještava roditelja, odnosno skrbnika djeteta.

**XI *Obveze roditelja***

Na početku pedagoške godine prilikom uključivanja djeteta u odgojnu skupinu roditelji/ skrbnici djeteta su dužni:

* potpisati s vrtićem Ugovor o međusobnim pravima i obvezama u roku od 30 dana od dana objave rezultata
* potpisati izjavu o ovlaštenim osobama koje mogu dovoditi/odvoditi dijete u/iz vrtića
* potpisati suglasnost za izvođenje djece iz ustanove u svrhu provođenja odgojno- obrazovnog rada
* potpisati suglasnost za foto i video zapise djece koji se isključivo mogu koristiti za dokumentiranje procesa odgoja i obrazovanja

**XII *Završne odredbe***

Plan upisa djece u Dječji vrtić Konavle za pedagošku godinu 2021./2022. stupa na snagu danom objave na oglasnoj ploči vrtića.

Plan upisa djece u Dječji vrtić Konavle biti će objavljen je na na mrežnoj stranici Dječjeg vrtića Konavle i na oglasnoj ploči Vrtića dana 24. svibnja 2021. godine.